stanford-oval/wikipedia huggingface dataset:
Kiinangardenia

| Kiinangardenia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Gardeniat Gardenia
Laji::  jasminoides
Kaksiosainen nimi
 Gardenia jasminoides  J.Ellis 
Synonyymit
 Gardenia augusta 
Katso myös
   Kiinangardenia Wikispeciesissä   Kiinangardenia Commonsissa 
Infobox OKNimi-testi OK: 
Kiinangardenia eli gardenia eli  keikarinkukka (Gardenia jasminoides)  on matarakasvien heimoon kuuluva kasvilaji.
Se on ikivihreä pensas tai pieni puu, joka voi kasvaa jopa 12 m korkeaksi mutta jää yleensä paljon pienemmäksi. Sitä käytetään koristekasvina, ja kukasta tehdään hajustetta.
Kiinangardenia kasvaa luonnonvaraisena Kiinassa ja lähiseudulla Bangladeshista Japaniin ulottuvalla alueella.
Kampiliira

Ranskalainen kampiliira 1700-luvun puolivälistä
Äänitiedostojen kuunteluohjeet
Kampiliira on 1000-luvulla luultavasti Espanjan pohjoisosien luostareissa kehitetty soitin, jossa kieliä soitetaan jousen sijasta kammesta pyöritettävällä puukiekolla. Luostareissa ei harrastettu soitinmusiikkia, mutta laulun opiskeluun tarvittiin apuvälinettä, jolla voitiin saada kuuluviin intervalleja. Soittimeen kuuluu erityinen koskettimisto, jolla lyhennellään melodiakielen soivaa pituutta. Kolmas erityinen piirre, kiekon ja koskettimiston lisäksi, ovat ns. bordunakielet, jotka soivat koko ajan samassa sävelkorkeudessa ja luovat melodialle harmonisen perustan.
Historia

Ensimmäiset kampiliirat olivat kahden soittajan välineitä: toinen pyöritti kammesta ja toinen paineli tai nosteli koskettimia. Tällaisessa organistrumissa oli tavallisesti yksi melodiakieli ja yksi bordunakieli.
1100-luvulla kampiliira oli kiertävien trubaduurien soitin ja se oli siihen mennessä kehitetty pieneksi ja helposti mukana kuljetettavaksi laatikkomaiseksi sinfonye-malliksi.
1300-luvulle tultaessa soitin oli kokenut huomattavan arvonalennuksen: siitä oli tullut sokeiden kerjäläisten soitin. Tähän aikaan se oli jo kansansoittimena koko Euroopassa.
Boschin soitin

Hieronymus Boschin triptyykissä Maallisten ilojen puutarha on kuvattu myös kampiliira. Se on keskeisellä paikalla kuvapaneelissa, jossa kuvataan sielujen piinaa helvetissä (kaikkea soitinmusiikkia pidettiin tuolloin syntisenä). Kuvasta näkyvät soittimen yksityiskohdat niin selvästi, että Bosch on varmasti käyttänyt mallinaan oikeaa soitinta. Nykypäivänä on rakennettu toimivia rekonstruktioita tuon kuvan mukaan.
Boschin maalauksessa näkyy kampiliiran neljäs erityinen piirre: yksi bordunakielistä on varustettu pienellä irtonaisella tallalla. Sillä soittaja saa aikaan raksahtavan tai narahtavan perkussiivisen äänen, jolla voi rytmittää soittoa. Talla värähtelee soittimen kantta vasten, kun soittaja pyörittäessään kampea tekee pienen nykäyksen. Tämä bordunakieli on varustettu pienellä säätimellä, jolla voi säätää tallan herkkyyttä.
Uusi nousu

Barokin aikaan tultaessa kampiliira koki uuden nousun. Kansanmusiikista tuli hetkeksi muotia ja hoveissakin soitettiin säkkipilliä ja kampiliiraa. Tunnetut säveltäjät, kuten Joseph Haydn, tekivät musiikkia kampiliirallekin. Oppikirjojakin julkaistiin. Ranskan parhaimmat soitinrakentajat kehittelivät soitinta ja syntyi nykyään yleisin tyyppi: luutun pyöreäpohjaisella kaikukopalla varustetut soittimet. Tuolloin soittimeen lisättiin kanteen kiinnitetyt ohuet resonanssikielet, jotka värähtelevät ja soivat kun soittimen kansi värähtelee. Raksutuksen käyttö kehitettiin erittäin hienostuneeksi efektiksi.
Monia erikoisia kokeilujakin tehtiin: erässä menestyksekkäimmistä kammella pyöritettiin puukiekon lisäksi mekanismia, jolla puhallettiin ilmaa urkujen palkeisiin. Urkuja soitettiin samalla koskettimistolla kuin kampiliiran kieliä.
Ranskan vallankumous lopetti hovielämän kukoistuksen ja kampiliira palasi kansansoittimeksi, mutta nyt teknisesti ja esteettisesti kehittyneempänä. Kansanmusiikkisoittimena kampiliira on elänyt siellä täällä Euroopassa, mutta sen vahvimmat alueet ovat olleet Ranskassa ja Unkarissa sekä Espanjan pohjoisosissa. 1800-luvulla Ranskassa oli eräillä paikkakunnilla sarjavalmistustakin.
1960-luvun aikana koko maailmassa heräsi jälleen kiinnostus kansanmusiikkiin, ja silloin kampiliirakin löydettiin uudestaan. Kansanpelimannit opettivat nuoremmille taitojaan ja pian soittimen opetusta saattoi saada joissakin musiikkioppilaitoksissakin. Samoihin aikoihin löydettiin myös instrumentille tehty barokkimusiikki. Soitinrakentajat kehittivät nykyaikaan sopivia malleja tutkimalla vanhoja soittimia.
Suomen vanhin tieto kampiliirasta on 1430-luvulta: eräässä perukirjassa mainitaan vainajan omaisuutena sinfonye. Suomesta on löytynyt vain yksi vanha soitin Joensuun suunnalta, sekin on keskeneräinen ja luultavasti asiaa tuntemattoman yritelmä. Ehkä sen on tehnyt Venäjän armeijassa palvellut ukrainalainen? Ukrainan viimeiset kampiliiransoittajat katosivat Stalinin ajan vainoissa.
Nykyisin

2000-luvulla kampiliira on edelleen harvojen soitin, käsityötä ja melko kallis. Edullisimmat luotettavat soittimet ovat noin 1 200 euron hintaisia (2004). Hinnalla ei ole ylärajaa, parhaat soitinrakentajat tekevät tilauksesta soittimistaan niin hienoja ja monipuolisia kuin soittaja vain tahtoo.
Tunnetuin soittaja on varmaankin Nigel Eaton Englannista. Hän esiintyi 1990-luvun alussa Robert Plantin ja Jimmy Pagen maailmankiertueella, ja silloin myös MTV:n katsojat saivat kuulla taitavaa kampiliiransoittoa. Gilles Chabenat on toinen tunnettu nykysoittaja, hän vieraili Värttinän Ilmatar-levylläkin. Pohjoismaissa Harald Pettersson on soittanut kampiliiraa Nordmanin suuren suosion saaneilla levyillä. Kampiliiraa soitetaan myös Metallican kappaleella "Low Man's Lyric". Kappaleessa kampiliiraa soitti David Miles.
Kansan- ja maailmanmusiikin lisäksi soitinta kuulee edelleen barokkimusiikissa ja keskiajan musiikissa (suomalainen Oliphant-yhtye on käyttänyt levyillään jonkin verran sinfonye-kampiliiraa). Kampiliira on myös jonkin verran käytössä rockin ja kokeilevan jazzin parissa. Myös metalliyhtyeet, kuten sveitsiläinen Eluveitie ja suomalainen Korpiklaani käyttävät kampiliiraa.
Aiheesta muualla

Wikimedia Commonsissa on kuvia tai muita tiedostoja aiheesta .
"Vielle", Tietosanakirja 1909 palsta 1144
Hieronymus Bosch, Maallisten ilojen puutarha vuoden 1500 tienoilta. Varhaisin tunnettu kuvaus erillisellä kielitallalla varustetusta kampiliirasta.
Koillissanomat

| Koillissanomat |
| --- | --- |

Kustantaja:  Kaleva365 Oy
Julkaisija:  Kaleva365 Oy
Levikki:  6 585 (2012)
Perustettu:  1950
Päätoimittaja:  Terhi Marjakangas
Sitoutuneisuus:  sitoutumaton
Kotimaa:  Suomi
Ilmestymistiheys:  3 kertaa viikossa (paperi), netissä uutiset joka päivä
Kieli:  suomi
Aiheesta muualla
Kotisivu
Koillissanomat on puolueisiin sitoutumaton paikallislehti, jota kustantaa Kaleva365 Oy. Lehden kotipaikka on Kuusamo ja päätoimittaja Terhi Marjakangas. Lehti on perustettu 1950. Uutiset ilmestyvät netissä joka päivä, paperisena lehti ilmestyy kolmesti viikossa ja leviää Koillismaan alueella Kuusamoon, Posiolle ja Taivalkoskelle. Sen arkilevikki vuonna 2012 oli 6 585.
Koillissanomien perustaja oli kirjailija Reino Rinne. Hän toimi lehden päätoimittajana vuosina 1950–1968 ja kirjoitti myös pakinoita lehteen nimimerkillä Kitkalainen. Kirjailija Arto Paasilinna oli Koillissanomien toimittajana ja toimitussihteerinä vuosina 1964–1965.
Kesäkuussa 2018 Kaleva Oy osti Koillissanomat-lehden oululaiselta Joutsen Medialta.
Aiheesta muualla

Koillissanomat
Koillismaan Osuuskauppa

| Koillismaan Osuuskauppa |
| --- | --- |

Tunnuslause:  Luonnostaan parasta.
Yritysmuoto:  Osuuskauppa
Perustettu:  1907
Toimitusjohtaja:  Harri Lämsä
Kotipaikka:  Kuusamo
Toiminta-alue:  Koillismaa
Liikevaihto:  105 milj euroa (2021)
Henkilöstö:  noin 300
Omistaja:  noin 14 000 asiakasomistajaa
Kotisivu:  https://koillismaanosuuskauppa.fi/
Infobox OKVirheellinen NIMI-arvo: 
Koillismaan Osuuskauppa on Koillismaan alueella toimiva S-ryhmän alueosuuskauppa, joka on perustettu vuonna 1907. Nykymuodossaan osuuskauppa on toiminut vuodesta 1985, jolloin alueosuuskauppa Koillismaa muodostettiin Kuusamon, Taivalkosken ja Koilliskuntain osuuskauppojen fuusiossa. Koilliskuntain Osuuskaupan kotipaikka oli Kemijärvellä ja se toimi Itä-Lapissa.
Koillismaan toimialueena ovat Itä-Lapin ja Koillismaan seutukunnat eli Kuusamo, Kemijärvi, Taivalkoski, Posio, Salla, Savukoski ja Pelkosenniemi. Maantieteellisesti laajan toimialueensa harvasta asutuksesta johtuen Koillismaa on liikevaihdoltaan, henkilöstöltään ja asiakaomistajien määrältään pienimpiä osuuskauppoja Suomessa.
Toimipaikkoja

| 0 | 1 | 2 | 3 |
| --- | --- | --- | --- |
|  Prisma Kuusamo ABC ABC Kemijärvi  ABC Kuusamo Kylmäasemat ABC Ahola Posio  ABC Erätuli Salla  ABC Ruka  ABC Käylä  ABC Taivalkoski  |  S-market Ahola Posio  Erätuli Salla  Joki-Jussi Taivalkoski  Uitto Kemijärvi  |  Sale Kuusamo  Ruka  Käylä  Savukoski  |  Rautakaupat Prisma Rauta Kuusamo Autokaupat Koillismaan Auto Kosmetiikkaliikkeet QStyle Kuusamo  |
Katkot

| Katkot |
| --- | --- |
 Myrkkykatko (Conium maculatum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Katkot Conium  L.
Katso myös
   Katkot Wikispeciesissä   Katkot Commonsissa 
Infobox OKNimi-testi OK: 
Katkot eli myrkkykatkot (Conium) on kasvisuku sarjakukkaiskasvien (Apiaceae) heimossa. Sukuun luetaan kuuluvaksi noin viisi lajia.
Katkot ovat yksi- tai kaksivuotisia ruohovartisia kasveja. Niiden varret ovat pystyjä sekä kaljuja ja lehdet kaksi tai kolme kertaa parilehdykkäisiä. Katkojen kukinto on kerrannaissarja ja hedelmä on soikea tai lähes pyöreä.
Katkojen suvun lajeista Suomessa ja Ruotsissa tavataan vain myrkkykatkoa (Conium maculatum), sillä punakatko (Torilis japonica) kuuluu piikkikatkojen eli punakatkojen (Torilis) sukuun.
Lajeja

Conium chaerophylloides
Conium fontanum
Conium maculatum – myrkkykatko eli täplämyrkkykatko
Conium sphaerocarpum
Aiheesta muualla

Suomen Lajitietokeskus: Myrkkykatkot – Conium
ITIS: Conium (englanniksi)
United States Department of Agriculture (USDA): Conium (englanniksi)
Flora of China: Conium (englanniksi)
Kihlovirran kanava

Kihlovirran kanava sijaitsee Iisalmen ja Kiuruveden välisellä reitillä Poroveden ja Haapajärven välisessä salmessa. Kanavan pituus on 400 metriä, suurin sallittu alusten leveys on 7,0 metriä, syväys 1,2 metriä ja mastonkorkeus enintään 5,5 metriä.
Kihlovirran kanavan paikalla ollutta salmea ruopattiin 1871 ja uudelleen 1883–1884. Kihlovirran kanavaa syvennettiin vielä 1902–1903, ja sen uudeksi väylän syvyydeksi tuli 1,66 metriä.
Kevin McKidd

Kevin McKidd vuonna 2010.
Kevin McKidd (s. 9. elokuuta 1973 Elgin, Skotlanti) on brittiläinen näyttelijä. Hänet tunnetaan esimerkiksi televisiosarjoista Rooma, Greyn anatomia ja Journeyman sekä elokuvista Trainspotting (1996), Dog Soldiers (2002), Nicholas Nicklebyn elämä ja seikkailut (2002), Nuori Hannibal (2007), Rakastunut bestman (2008), Percy Jackson: Salamavaras (2010) ja Tulppaanikuume (2017).
McKidd antoi äänensä Call of Duty: Modern Warfare 2 -videopelin "Soap" MacTavishille.
McKidd syntyi, varttui ja opiskeli Skotlannissa.
Aiheesta muualla

Kevin McKidd Internet Movie Databasessa. (englanniksi)
Klaus Hemmerle

Klaus Hemmerle vuonna 1977.
Klaus Hemmerle (3. huhtikuuta 1929 – 23. tammikuuta 1994) oli saksalainen roomalaiskatolinen piispa. Hän syntyi Freiburg im Breisgaussa, ja hänet vihittiin papiksi 25. toukokuuta 1952. Hänet nimitettiin Aachenin hiippakunnan piispaksi 9. syyskuuta 1975 ja vihittiin piispaksi 8. marraskuuta 1975. Pääkonsekraattorina toimi Johannes Pohlschneider, jota avustivat Hermann Josef Schäufele ja Joseph Ludwig Buchkremer.
Klaus Huber

Klaus Huber
Klaus Huber (30. marraskuuta 1924 Bern, Sveitsi – 2. lokakuuta 2017 Perugia, Italia) oli sveitsiläinen säveltäjä.
Bernissä syntyneen Huberin kansainvälinen läpimurto tapahtui kamarikantaatilla Des Engels Anredung an die Seele vuonna 1959. Hänelle myönnettiin Baselin kaupungin taidepalkinto vuonna 1978, ja hän toimi Sveitsin säveltäjien yhdistyksen puheenjohtajana vuosina 1979–1982.
Huberin entisten opiskelijoiden joukkoon kuuluu Kaija Saariaho. Hänen tuotantonsa oli monipuolista – arvostettuja eivät ole ainoastaan kuoroteokset, vaan myös orkesteri- ja kamarimusiikki. Hän jatkoi sävellystyötään yli 80-vuotiaaksi.
Kevin McAleenan

| Kevin McAleenan |
| --- | --- |

Yhdysvaltain kotimaan turvallisuuden ministeri virkaatekevä
 11. huhtikuuta 2019 – 13. marraskuuta 2019  
Presidentti:  Donald Trump
Edeltäjä:  Kirstjen Nielsen
Seuraaja:  Chad Wolf (vt.)
Henkilötiedot
Syntynyt: 5. syyskuuta 1971 (ikä 53) Honolulu, Havaiji, Yhdysvallat
Tiedot
Tutkinnot:  Amherst College Chicagon yliopisto
Kevin Kealoha McAleenan (s. 5. syyskuuta 1971 Honolulu, Havaiji, Yhdysvallat) on yhdysvaltalainen juristi ja virkamies. Hän toimi  Yhdysvaltain virkaatekevänä kotimaan turvallisuuden ministerinä huhtikuusta marraskuuhun 2019. McAleenan on myös ollut Yhdysvaltojen tulli ja rajavalvontaviraston komissaari.  Hänellä on äitinsä puolelta suomalaiset sukujuuret, isänsä puolelta hän on irlantilainen.
Aiheesta muualla

Kuvia tai muita tiedostoja aiheesta Kevin McAleenan Wikimedia Commonsissa
Korpikommunismi

Korpikommunismi on Erik Allardtin Itä- ja Pohjois-Suomen työväenliikkeen radikalismille antama nimitys.
Se tarkoittaa lyhyen aikavälin taloudellisia etuja tavoittelevaa työväenliikettä, jolla ei ole organisatorista historiaa eikä vahvaa poliittista perinnettä.
Kirjeet (Tolkien)

| Kirjeet> The Letters of J. R. R. Tolkien.Alkuperäisteos |
| --- | --- |
Kirjailija:  Humphrey Carpenter (toim.) Christopher Tolkien (avustanut)
Kieli:  englanti
Kustantaja:  George Allen & Unwin
Julkaistu:  1981
Sivumäärä:  463
ISBN:  0-04-826005-3
Suomennos
Suomentaja:  Tero Valkonen
Kansitaiteilija:  Sami Saramäki
Kustantaja:  WSOY
Julkaistu:  2009
Ulkoasu:  sidottu
Sivumäärä:  597
ISBN:  978-951-0-34686-0
Löydä lisää kirjojaKirjallisuuden teemasivulta
Kirjeet (engl. The Letters of J. R. R. Tolkien) on kokoelma J. R. R. Tolkienin kirjeitä vuosilta 1914–1973. Sen on toimittanut Humphrey Carpenter, ja avustajana on toiminut J. R. R. Tolkienin poika Christopher Tolkien. Kirjeistä viimeinen lähetettiin neljä päivää ennen Tolkienin kuolemaa. Ensimmäiset kirjeet ovat pääosin henkilökohtaisia, maailmansotien välissä kirjoitetut kustantajille kirjoitettuja ja toisen maailmansodan aikana kirjoitetut henkilökohtaisia. Toisen maailmansodan jälkeen kirjoitetut kirjeet ovat niin läheisille ja ystäville kuin kustantajillekin kirjoitettuja. Niistä iso osa käsittelee Tolkien luomaa fantasiamaailmaa.
Aiheesta muualla

Kirjeet Kontuwikissä
Kamphaeng Phet (provinssi)

| Kamphaeng Phet จังหวัดกำแพงเพชร |
| --- | --- |
 Khong Lanin keskustaa
 Lippu:  Vaakuna
 Provinssin sijainti Thaimaassa
Valtio:  Thaimaa
Alue:  Pohjois-Thaimaa
Hallinto:  
 – hallinnollinen keskus:  Kamphaeng Phet
Pinta-ala:  8 607,5 km²
Väkiluku (2017):  772 800
 – väestötiheys:  89,8 as./km²
Lyhenteet:  
 – postitunnus:  62
 – ISO 3166:  TH-62
Kamphaeng Phetin provinssi (thaiksi จังหวัดกำแพงเพชร) on yksi Thaimaan provinsseista (changwat). Naapuriprovinsseja ovat (pohjoisesta myötäpäivään) Sukhothai, Phitsanulok, Phichit, Nakhon Sawan ja Tak. Provinssin pinta-ala on 8 607,5 neliökilometriä ja siellä on arviolta 772 800 asukasta (vuonna 2017).
Maantiede

Provinssin tärkein joki on Ping, joka on yksi Chao Phraya -joen sivujoista. Jokitasanko muodostaa provinssin itäosan, kun taas lännessä on enimmäkseen metsäistä vuoristoa.
Historia

Kamphaeng Phet oli jo aikanaan Sukhothain kuningaskunnan kuninkaallinen kaupunki 1400-luvulla, jolloin se tunnettiin vanhalla nimellään Chakangrao. Se muodosti tärkeän osan kuningaskunnan puolustusjärjestelmää, kuten myös myöhemmin Ayutthayan kuningaskunnan aikaan.
Symbolit

Provinssin sinetti esittää kaupungin muureja, kaupungin nimi tarkoittaa timanttimuuria.  Provinssin puu on Acasia catechu ja provinssin kukka on Mimusops elengi.
Aluejako

Provinssi on jaettu 9 alueeseen (amphoe) ja kahteen osa-alueeseen (king amphoe).  Nämä on edelleen jaettu 78 kuntaan (tambon) ja 823 kylään (mubaan).
| Amphoe |  | King amphoe |
| --- | --- | --- |
|  Muang Kamphaeng Phet  Sai Ngam  Khlong Lan  Khanu Woralaksaburi  Khlong Khlung |   Phran Kratai  Lan Ktabue  Sai Thong Watthana  Pang Sila Thong  |  Bueng Samakkhi  Kosamphi Nakhon |
Aiheesta muualla

Kuvia tai muita tiedostoja aiheesta Kamphaeng Phetin provinssi Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala
Kompassikukat

| Kompassikukat |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  asteridit
Lahko::  Asterales
Heimo::  Asterikasvit
Suku::  Kompassikukat Silphium  L. (1753)
Katso myös
   Kompassikukat Commonsissa 
Infobox OKNimi-testi OK: 
Kompassikukat (Silphium) on asterikasvien suku, johon kuuluu 13 lajia. Ne ovat sukua auringonkukille. Niitä esiintyy alkuperäisenä Pohjois-Amerikassa: Yhdysvalloissa ja Kanadan Ontariossa. Leveäkompassikukkaa on viljelty koristeperennana ja myös biomassakasvina Keski-Euroopassa. Se on levinnyt luontoon useissa Euroopan maissa.
Lajeja

preeriakompassikukka (Silphium integrifolium)
liuskakompassikukka (Silphium laciniatum)
leveäkompassikukka (Silphium perfoliatum)
hoikkakompassikukka (Silphium terebinthinaceum)
Aiheesta muualla

Suomen Lajitietokeskus: Kompassikukat – Silphium
Finto: Kassu – Kasvien suomenkieliset nimet: Silphium
Kirjallinen piiri perunankuoripaistoksen ystäville

| Kirjallinen piiri perunankuoripaistoksen ystäville> The Guernsey Literary and Potato Peel Pie Society |
| --- | --- |

Ohjaaja:  Mike Newell
Käsikirjoittaja:   Kevin Hood  Thomas Bezucha  Don Roos 
Tuottaja:   Graham Broadbent  Peter Czernin  Mitchell Kaplan  Paula Mazur 
Säveltäjä:  Alexandra Harwood
Kuvaaja:  Zac Nicholson
Leikkaaja:  Paul Tothill
Pääosat:   Lily James  Michiel Huisman 
Valmistustiedot
Valmistusmaa:  Yhdistynyt kuningaskunta Ranska Yhdysvallat
Tuotantoyhtiö:   Blueprint Pictures  Mazur / Kaplan Company  StudioCanal 
Levittäjä:  Studio Canal Netflix
Ensi-ilta:  2018
Kesto:  124 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kirjallinen piiri perunankuoripaistoksen ystäville (The Guernsey Literary and Potato Peel Pie Society) on Mike Newellin ohjaama vuonna 2018 ensi-iltansa saanut romanttinen elokuva, joka perustuu Mary Ann Shafferin samannimiseen kirjaan. Elokuvan pääosia esittävät Lily James ja Michiel Huisman.
Elokuva kertoo toisen maailmansodan jälkeisestä Britanniasta jossa kirjailija Juliet Ashton (Lily James) tekee kirjaesittelyä kirjastaan joka on julkaistu nimimerkillä. Sattumalta hän aloittaa kirjeenvaihdon Guernseyn saarella olevan kirjallisen piirin jäsenen kanssa ja lähtee saarelle vierailulle tutustumaan kirjakerhoon.
Näyttelijät

| 0 | 1 | 2 |
| --- | --- | --- |
|  Lily James  | … |  Juliet Ashton   |
|  Michiel Huisman  | … |  Dawsey Adams   |
|  Matthew Goode  | … |  Sidney Stark   |
|  Jessica Brown Findlay  | … |  Elizabeth McKenna   |
|  Katherine Parkinson  | … |  Isola Pribby   |
|  Glen Powell  | … |  Mark Reynolds   |
|  Tom Courtenay  | … |  Eben Ramsey   |
|  Penelope Wilton  | … |  Amelia Maugery   |
|  Kit Connor  | … |  Eli Ramsey   |
Lähde:
Aiheesta muualla

Kirjallinen piiri perunankuoripaistoksen ystäville Yle Areena. Viitattu 27.2.2022.
Pajukallio, Arto: Elokuva-arvio: Kirjallinen piiri perunankuoripaistoksen ystäville pohjautuu samannimiseen kirjeromaaniin Seura.  25.2.2022. Viitattu 27.2.2022.
Keone Young

| Keone Young |
| --- | --- |

Henkilötiedot
Koko nimi:  Keone J. Young
Syntynyt: 6. syyskuuta 1947 (ikä 77)  Honolulu
Näyttelijä
Taiteilijanimet:  Keone Yong Keoni Young
Aktiivisena:  1969–
Merkittävät roolit:  Mr. Wu (Deadwood) Luong Lao Shi (Jake Long – amerikkalainen lohikäärme)
Aiheesta muualla
IMDb 
Keone J. Young (s. 6. syyskuuta 1947 Honolulu, Havaiji) on yhdysvaltalainen näyttelijä, joka on tehnyt uransa aikana pääasiassa vieraileviarooleja useissa televisiosarjoissa, joista merkittävimmät ovat olleet Tunteissa ja tuoksuissa, sekä Deadwoodissa. Lisäksi Young on tehnyt useita äänirooleja animaatioihin, kuten Action Force, Batman of the Future, Simpsonit, Hi Hi Puffy AmiYumi ja Jake Long – amerikkalainen lohikäärme.
Youngin isä on kiinalainen ja äiti japanilainen.